24PES-525

EH Bildu Nafarroa talde parlamentarioko foru parlamentari Mikel Zabaleta Aramendiak, Legebiltzarreko Erregelamenduan ezarritakoaren babesean, honako galdera hauek egiten dizkio Nafarroako Gobernuko Lurralde Kohesiorako Departamentuari, idatziz erantzun ditzan:

Lurralde Kohesiorako kontseilariak honako hau adierazi zuen 2024ko urriaren 29an, errepide bidezko bidaiarien hiriarteko garraio publikoko zerbitzuaren emakidak berritzeari buruz foru parlamentari naizen honek egindako galderari erantzunez (11-24/PES-00414):

"4 emakida daude lizitatzeke oraindik:

Pamplona/Iruña–Irun, Baztan-Bidasoa aldea; Pamplona/Iruña–Pirinio aldea; Pamplona/Iruña–Estella/Lizarra–Logroño Donostia/San Sebastián, Estellerria eta Goi Erribera; eta Pamplona/Iruña–Donostia/San Sebastián, Ipar-mendebaldea.

Pamplona/Iruña–Irun, Baztan-Bidasoa aldea emakidak badu ustiapen-proiektua eta proiektu ekonomikoa. Eranskinak bukatzeko lanetan ari dira.

Gainontzeko hiru emakidei dagokienez (Pamplona/Iruña–Pirinio aldea; Pamplona/Iruña–Estella/Lizarra–Logroño Donostia/San Sebastián, Estellerria eta Goi Erribera; eta Pamplona/Iruña–Donostia/San Sebastián, Ipar-mendebaldea), kanpoko laguntza teknikoa lizitatuko da, aurretiaz hori egin behar baita emakida horiek lizitatu ahal izateko".

Hori dela-eta, honako galdera hauek egiten ditut, idatziz erantzun dakien:

* Zertan da kanpoko laguntza teknikoaren lizitazioa, gainontzeko hiru emakidak lizitatu ahal izateko aldez aurretik egin behar dena?
* Departamentuak zer epe darabil gogoan hiru emakida horietako bakoitza berritzeko?

Iruñean, 2024ko abenduaren 6an

Foru parlamentaria: Mikel Zabaleta Aramendia